دارمي , عن , محافظات , العراق , الحبيب, , شعر , عراقي
- بغداد
رغم الجرى والصار نبقى اهل الامجاد
وتبقى وتظل والله تاج النه بغداد
2- البصره
طيبه وجمال البيج ما خله حصره
وصدكوني هذه البيت تفصاله بصره
3- العماره
حلوة وجمال البيج ما منه جاره
وبالطيبه يا هل ناس تاج العماره
4- الكوت
يفتخر شعبج بيج من صرتي يلكوت
جي زلمج بلا خوف تركض على الموت
5- النجف
النجف يهل الدين شمس وي الاسلام
جي بيهه ابو الحسنين سهرانه متنام
6-كربلاء
كربله وبيهه حسين تحسدهه هالناس
والخوه بيها وسام والمثل عباس
7- الناصريه
بالناصريه ابداع فن وحظاره
بيها الكرم عنوان ما طفت ناره
8- السماوة
يا معشر الطيبين يهل السماوة
وبيهه البشر اطياف بالحك تساوة
9- الديوانيه
للديوانيه اريد اليوم اشرح وضعهه
نسر ونزل عاكاع منهو اليرفعه
10- دهوك
بدهوك اريد اليوم اكعد وسامر
جي اهلج الطيبين للوطن ساتر
11- اربيل
جنة واجت عل الكاع صدكوني اربيل
وبيهه الكرم انواع وبكيفك تشيل
12- كركوك
كركوك الج بالعين صدكيني دمعه
والوطن بيه شموع وانتي احلى شمعه
13- تكريت
تكريت الج بالروح صدكي المعزه
مو طاهر الي راد اسمج يجزه
14-السليمانيه
سليماني طب بالروح عاشرته يومين
شايل كرامه وجود تترسلي بيتين
15- الرمادي
روحي شتهت وتريد بس للرمادي
حزنانه بيها تريد تنزع سوادي
16- الحله
يا حله يم الخير يا شجرة الجود
بيج الحلا عنوان تشهدلج شهود
17- ديالى
لديالى يهل الشوك بس ليهه خنروح
بيهه الخظار هواي ويرجع الروح
18- الموصل
يلموصل الحدباء يم المحنه
بيج العشك عنوان ونتي احلى منه